Diari Oficial de la Generalitat Valenciana


Sumari del DOGV 5082, del 31-08-2005 (2005/9538)

ORDE de 20 de juliol de 2005, del conseller de Sanitat, per la qual s'actualitza el fitxer METABOLOPATIAS i se suprimixen els fitxers ENEPIN i DATOS EPIDEMIOLÓGICOS amb dades de caràcter general d'esta conselleria.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/07/20/(1)/dof/vci/html**

### Dades del document

Número de DOGV
:   5082

Data del DOGV
:   31-08-2005

Secció del DOGV
:   I. DISPOSICIONS GENERALS

Número del document
:   2005/9538


Data del document
:   20-07-2005

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

 Descriptors 

:   * dades personals
    * legislació
    * base de dades
    * administració regional

ORDE de 20 de juliol de 2005, del conseller de Sanitat, per la qual s'actualitza el fitxer METABOLOPATIAS i se suprimixen els fitxers ENEPIN i DATOS EPIDEMIOLÓGICOS amb dades de caràcter general d'esta conselleria. [2005/9538]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.
  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.
  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià, una vegada complits els tràmits establits en l'article 12 del Decret 96/1998, de 6 de juliol, del Govern Valencià, i emés l'informe preceptiu de l'Àrea Jurídica,
  
ORDENE
  
Article 1
  
La modificació, segons que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, del fitxer actualment declarat que es detalla en l'annex.
  
Article 2
  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades del fitxer informatitzat poden exercir el seu dret d'accés, rectificació, i cancel'lació de dades, quan siga procedent, davant de l'òrgan que es concreta en esta orde.
  
Article 4
  
Segons que establix l'article 20.3 de l'esmentada llei, se suprimixen els fitxers automatitzats de dades de caràcter personal: ENEPIN i DATOS EPIDEMIOLÓGICOS, amb codis d'inscripció en el Registre General de Protecció de Dades, 53354571363 i 8675965697, respectivament.
  
Els responsables dels fitxers que se suprimixen esborraran les dades existents i posteriorment destruiran els suports físics que les contenien.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 20de juliol de 2005
  
El conseller de Sanitat,
  
VICENTE RAMBLA MOMPLET
  
ANNEX
  
Fitxer modificat
  
Nom del fitxer
  
Núm. de registre en l'APRODA
  
Dades que es modifiquen
  
METABOLOPATIAS
  
7287931813
  
Responsable del fitxer: Direcció General de Salut Pública
  
Servici o unitat on exercir els drets d'oposició, accés, rectificació i cancel'lació: Servici de Salut Infantil i de la Dona.
  
Encarregat del tractament: Servici de Salut Infantil i de la Dona.
  
Estructura bàsica i descripció dels tipus de dades: S'hi afegix Característiques físiques o antropomètriques.
  
Finalitat del fitxer i usos previstos:
  
- Descripció detallada del fitxer. Suport físic del programa de diagnòstic precoç de dos tipus de malalties metabòliques: Hipotiroïdisme congènit i fenilcetonúria.
  
- Usos previstos. S'hi afegix: Gestió de targeta sanitària.


Còpia Permalink ELI